Nederlandsk India

Nederlandsk India (nederlandsk: Nederlands-Indië; indonesisk: Hindia Belanda), også kjent som Nederlandsk Østindia, er den offisielle benevnelsen på Nederlands kolonier i Sørøst-Asia i perioden 1815 til desember 1949 da den selvstendige staten Indonesia ble opprettet som følge av den andre verdenskrig.«Indonesia To Be Constituted A Republic. Dutch Agreement on Recognition of Sovereign State», The Canberra Times 19. november 1946; Trove, Digitsed newspaper. Nederlandsk India ble opprettet fra de nasjonaliserte koloniene til Det nederlandske ostindiske kompani som kom inn under administrasjonen til den nederlandske regjering i 1800.

I den anglo-nederlandske traktaten av 1824 avstod nederlenderne guvernøren i nederlandske Malacca til Storbritannia, noe som førte til at det til slutt ble innlemmet i Malacca (stat) i det moderne Malaysia.

I løpet av 1800-tallet ble Nederlands besittelser og hegemoni utvidet, og nådde sin største territoriale utstrekning tidlig på 1900-tallet. Kolonien bidro til den nederlandske globale prominens innen handel med krydder og landbruksavlinger på 1800-tallet og til tidlig på 1900-tallet.Booth, Anne, et al. (1990): Indonesian Economic History in the Dutch Colonial Era, kapittel 8. Begrepet Indonesia kom i bruk som geografisk lokalisering etter 1880. Tidlig på 1900-tallet begynte lokale intellektuelle utvikle begrepet Indonesia som en nasjonalstat, og satte i gang en politisk bevegelse for uavhengighet.Elson, Robert (2008): The idea of Indonesia: A history, s. 1-12

Japans okkupasjon under den andre verdenskrig oppløste og avviklet mye av den nederlandske kolonistaten og dens økonomi. Som følge av Japans kapitulasjon i august 1945 erklærte indonesiske nasjonalister uavhengighet som de kjempet for å sikre i den påfølgende den indonesiske nasjonalrevolusjonen. Nederland anerkjente indonesisk selvstendighet ved den nederlandske-indonesiske rundbordskonferansen som ble holdt i Haag i 1949, med unntak av Nederlandsk Ny-Guinea, det vil si Vest-Papua (tidligere kalt Irian Jaya), som ble avgitt til Indonesia i 1963 i henhold til avtalen i New York."95/03/06 Foreign Relations, 1961-63, Vol XXIII, Southeast Asia" . Foreign Relations Series. United States Department of State. 1995-03-06. New York Agreement, dokumenter hos WikiSource.

 Referanser 

 Litteratur 
 Cribb, R.B., Kahin, A. (2004): Historical dictionary of Indonesia, Scarecrow Press
 Dick, Howard, et al. (2002): The Emergence of a National Economy: An Economic History of Indonesia, 1800-2000, University of Hawaii Press
 Friend, T. (2003): Indonesian Destinies. Harvard University Press. ISBN 0-674-01137-6.
 Ricklefs, M.C. (1991): A Modern History of Indonesia, 2. utg. MacMillan. ISBN 0-333-57690-X. Kapitlene 10–15.
 Taylor, Jean Gelman (2003): Indonesia: Peoples and Histories. New Haven and London: Yale University Press. ISBN 0-300-10518-5.
 Vickers, Adrian (2005): A History of Modern Indonesia. Cambridge University Press. ISBN 0-521-54262-6.

 Eksterne lenker 

 11 Dutch Indies objects in 'The European Library Harvest'
 Cribb, Robert, Digital Atlas of Indonesian History, kapittel 4
 Historical Documents of the Dutch Parliament 1814–1995 
 Parallel and Divergent Aspects of British Rule in the Raj, French Rule in Indochina, Dutch Rule in the Netherlands East Indies (Indonesia), and American Rule in the Philippines

Kategori:Nederlands historie
Kategori:Indonesias historie
Kategori:Malaysia historie
Kategori:Kolonialisme
Kategori:Stater og territorier etablert i 1800
Kategori:Stater og territorier opphørt i 1942
Kategori:Stater og territorier etablert i 1945
Kategori:Stater og territorier opphørt i 1949
Kategori:Stater og territorier opphørt i 1950